
Projektas

LIETUVOS RESPUBLIKOS
ĮMONIŲ FINANSINĖS ATSKAITOMYBĖS ĮSTATYMO NR. IX-575 23, 25, 27, 28 STRAIPSNIŲ IR PRIEDO PAKEITIMO, ĮSTATYMO
PAPILDYMO 231, 232 STRAIPSNIAIS 
ĮSTATYMAS

2016 m.                     d. Nr. 
Vilnius


 straipsnis. 
. Pakeisti 23 straipsnio 2 dalies 2 punktą ir jį išdėstyti taip:
„) finansinių ir nefinansinių veiklos rezultatų analizė, su aplinkosaugos ir personalo klausimais susijusi informacija, kur reikia, – nuorodos į metinėse finansinėse ataskaitose pateiktus duomenis ir papildomi šių duomenų paaiškinimai;“.
. Pripažinti netekusiu galios 23 straipsnio 2 dalies 3 punktą.
. Pakeisti 23 straipsnio 3 dalį ir ją išdėstyti taip:
„. Įmonės, kurių vertybiniais popieriais prekiaujama reguliuojamoje rinkoje, be šio straipsnio 2 dalyje nustatytos informacijos, į metinį įtraukia bendrovių valdymo ataskaitą.“
. Papildyti 23 straipsnį nauja 4 dalimi:
„. Didelės viešojo intereso įmonės, kurių vidutinis metinis darbuotojų skaičius pagal sąrašą per ataskaitinius finansinius metus paskutinę tų metų dieną viršija 500, be šio straipsnio 2 ir 3 dalyse nustatytos informacijos, į metinį pranešimą įtraukia socialinės atsakomybės ataskaitą, išskyrus šio įstatymo 232 straipsnio 8 dalyje nustatytą atvejį.“
. Buvusias 23 straipsnio 4, 5, 6 ir 7 dalis laikyti atitinkamai 5, 6, 7 ir 8 dalimis.
. Pripažinti netekusia galios 23 straipsnio 8 dalį.

 straipsnis. 
Papildyti Įstatymą 231 straipsniu:
„ straipsnis. 
. Bendrovių valdymo ataskaitoje turi būti pateikiama:
) nuoroda (-os) į taikomą (-us) bendrovių valdymo kodeksą (-us) ir kur jis (jie) viešai paskelbtas (paskelbti) ir (arba) nuoroda į viešai paskelbtą visą reikalingą informaciją apie įmonės valdymo praktiką;
) jeigu nuo taikomo (-ų) bendrovių valdymo kodekso (-ų) nuostatų nukrypstama ir (arba) jų nesilaikoma, – tos nuostatos ir priežastys, dėl kurių nuo jų nukrypstama ir (arba) jų nesilaikoma;
) informacija apie rizikos mastą ir jos valdymą – apibūdinamas su finansine atskaitomybe susijusios rizikos valdymas, rizikos sumažinimo priemonės ir įmonėje įdiegta vidaus kontrolės sistema;
) informacija apie reikšmingus tiesiogiai arba netiesiogiai valdomus akcijų paketus;
) informacija apie akcininkus, turinčius specialias kontrolės teises, ir tų teisių aprašymas;
) informacija apie visus esamus balsavimo teisių apribojimus, tokius kaip tam tikrą balsų procentą arba skaičių turinčių asmenų balsavimo teisių apribojimai, terminus, iki kurių galima pasinaudoti balsavimo teisėmis, arba sistemas, pagal kurias vertybinių popierių suteikiamos turtinės teisės yra atskiriamos nuo vertybinių popierių turėtojo;
) informacija apie taisykles, reglamentuojančias valdybos narių išrinkimą ir pakeitimą, taip pat įmonės įstatų pakeitimus;
) informacija apie valdybos narių įgaliojimus;
) informacija apie visuotinio akcininkų susirinkimo kompetenciją, akcininkų teises ir jų įgyvendinimą, jeigu ši informacija nenustatyta įstatymuose;
) informacija apie valdymo, priežiūros organų ir jų komitetų sudėtį, jų ir įmonės vadovo veiklos sritis;
) įmonės vadovui, valdymo ir priežiūros organų narių išrinkimui taikomos įvairovės politikos, susijusios su amžiumi, lytimi, išsilavinimu, profesine patirtimi ir panašiai, aprašymas, tos politikos tikslai, jos įgyvendinimo būdai ir rezultatai ataskaitiniu laikotarpiu. Jeigu tokia politika netaikoma, paaiškinamos netaikymo priežastys.
. Mažoms ir vidutinėms įmonėms netaikomas šio straipsnio 1 dalies 11 punktas.
. Auditorius ar audito įmonė dėl pagal šio straipsnio 1 dalies 3–8 punktus parengtos informacijos auditoriaus išvadoje pateikia nuomonę ir nurodo, ar nustatyta reikšmingų iškraipymų, kaip nustatyta Audito įstatyme.
. Auditorius ar audito įmonė patikrina, ar buvo pateikta šio straipsnio 1 dalies 1, 2, 9–11 punktuose nurodyta informacija, ir tai nurodo auditoriaus išvadoje.“

 straipsnis. 
Papildyti Įstatymą 232 straipsniu:
„ straipsnis. 
. Socialinės atsakomybės ataskaitoje pateikiama su aplinkosaugos, socialiniais ir personalo, žmogaus teisių užtikrinimo, kovos su korupcija ir kyšininkavimo klausimais susijusi informacija.
. Šio straipsnio 1 dalyje nurodyta informacija teikiama tokia apimtimi, kiek būtina įmonės plėtrai, veiklos rezultatams, būklei ir jos veiklos poveikiui suprasti, ir apima:
) trumpą įmonės verslo modelio aprašymą; 
) įmonės politikos, kurios laikomasi dėl šio straipsnio 1 dalyje nurodytų klausimų, įskaitant atliktą šios politikos įgyvendinimo kontrolę, aprašymą; 
) įmonės politikos, kurios laikomasi dėl šio straipsnio 1 dalyje nurodytų klausimų, rezultatus;
) informaciją apie pagrindinę riziką šio straipsnio 1 dalyje nurodytais klausimais, susijusią su įmonės vykdoma veikla, kiek tai susiję su įmonės verslo santykiais, produktais ar paslaugomis, dėl kurių gali kilti neigiamų padarinių, ir informaciją, kaip įmonė tą riziką valdo;
) nefinansinius pagrindinius įmonės veiklos rezultatų rodiklius, susijusius su konkrečia veikla. 
. Jeigu įmonė nesilaiko politikos dėl vieno ar kelių šio straipsnio 1 dalyje nurodytų klausimų, socialinės atsakomybės ataskaitoje pateikiami aiškūs ir argumentuoti to paaiškinimai.
. Socialinės atsakomybės ataskaitoje, kur reikia, turi būti pateikiamos nuorodos į metinėse finansinėse ataskaitose pateiktus duomenis ir papildomi šių duomenų paaiškinimai.
. Įmonė gali neatskleisti informacijos apie būsimą savo plėtrą arba su vykstančiomis derybomis susijusių klausimų, jeigu, remiantis tinkamai pagrįsta įmonės vadovo, valdymo ir priežiūros organų narių, veikiančių pagal jiems įstatymais atitinkamai paskirtą kompetenciją, nuomone, už kurią įmonės vadovas, valdymo ir priežiūros organų nariai yra atsakingi, tokios informacijos atskleidimas pakenktų komercinei įmonės padėčiai, o jos neatskleidimas netrukdytų teisingai suprasti įmonės plėtros, veiklos rezultatų, būklės ir jos veiklos poveikio. 
. Įmonė, pateikdama šio straipsnio 2 dalyje nurodytą informaciją, gali vadovautis šios informacijos atskleidimo reikalavimus nustatančiomis Europos Sąjungos ar tarptautinėmis sistemomis ar metodikomis. Socialinės atsakomybės ataskaitoje nurodoma, kokiomis  sistemomis ar metodikomis vadovautasi.
. Įmonė, kuri yra patronuojamoji įmonė, atleidžiama nuo prievolės parengti socialinės atsakomybės ataskaitą, jeigu jos ir jos patronuojamųjų įmonių informacija yra įtraukta į vadovaujantis Lietuvos Respublikos įmonių grupių konsoliduotosios finansinės atskaitomybės įstatymu arba kitos valstybės narės teisės aktais rengiamą patronuojančiosios įmonės konsoliduotąjį metinį pranešimą arba atskirą ataskaitą, kurioje pateikiama konsoliduotojoje socialinės atsakomybės ataskaitoje reikalaujama pateikti informacija (toliau – atskira konsoliduotoji socialinės atsakomybės ataskaita). Metiniame pranešime turi būti nurodoma, kad patronuojamosios įmonės informacija įtraukta į patronuojančiosios įmonės konsoliduotąjį metinį pranešimą arba atskirą konsoliduotąją socialinės atsakomybės ataskaitą. Jeigu patronuojančioji įmonė yra kitoje valstybėje narėje ir rengia atskirą konsoliduotąją socialinės atsakomybės ataskaitą, ši ataskaita lietuvių kalba skelbiama viešai patronuojamosios įmonės interneto svetainėje. 
. Jeigu įmonė parengia atskirą ataskaitą, kurioje pateikiama socialinės atsakomybės ataskaitoje reikalaujama pateikti informacija (toliau – atskira socialinės atsakomybės ataskaita), ji gali neįtraukti socialinės atsakomybės ataskaitos į metinį pranešimą, kaip reikalaujama šio įstatymo 23 straipsnio 4 dalyje, jeigu tokia ataskaita praėjus ne ilgesniam kaip trijų mėnesių laikotarpiui po paskutinės finansinių metų dienos skelbiama viešai įmonės interneto svetainėje, o metiniame pranešime pateikiama nuoroda į ją.
. Jeigu įmonė pateikė socialinės atsakomybės ataskaitą arba atskirą socialinės atsakomybės ataskaitą, laikoma, kad ji pateikė ir šio įstatymo 23 straipsnio 2 dalies 2 punkte nurodytą nefinansinę informaciją.
. Auditorius ar audito įmonė patikrina, ar buvo pateikta socialinės atsakomybės ataskaita arba atskira socialinės atsakomybės ataskaita, ir tai nurodo auditoriaus išvadoje.“

 straipsnis. 
Pakeisti 25 straipsnio 1 dalį ir ją išdėstyti taip:
„. Finansines ataskaitas, metinį pranešimą ir atskirą socialinės atsakomybės ataskaitą pasirašo įmonės vadovas (nurodomos jo pareigos, vardas ir pavardė). Finansines ataskaitas taip pat pasirašo įmonės vyriausiasis buhalteris (buhalteris) arba kiti asmenys, galintys tvarkyti įmonės buhalterinę apskaitą pagal Buhalterinės apskaitos įstatymą (nurodomos pareigos, vardas ir pavardė).“

 straipsnis. 
Pakeisti 27 straipsnį ir jį išdėstyti taip:
„ straipsnis. 
Finansinių ataskaitų, metinio pranešimo ir atskiros socialinės atsakomybės ataskaitos saugojimo tvarką nustato Lietuvos Respublikos dokumentų ir archyvų įstatymas.“

 straipsnis. 
Pakeisti 28 straipsnį ir jį išdėstyti taip:
„ straipsnis. 
Už įmonės finansinių ataskaitų, metinio pranešimo parengimą ir pateikimą kartu su auditoriaus išvada (tais atvejais, kai auditas atliktas) Juridinių asmenų registro tvarkytojui ir atskiros socialinės atsakomybės ataskaitos parengimą ir paskelbimą atsako įmonės vadovas, valdymo ir priežiūros organų nariai įstatymų nustatyta tvarka pagal vadovui, valdymo ir priežiūros organams įstatymais atitinkamai priskirtą kompetenciją. Įmonės vadovas, valdymo ir priežiūros organų nariai, pagal įstatymais atitinkamai priskirtą kompetenciją nevykdantys pareigų, susijusių su įmonės finansinių ataskaitų, metinio pranešimo parengimu ir pateikimu kartu su auditoriaus išvada (tais atvejais, kai auditas atliktas) Juridinių asmenų registro tvarkytojui, arba netinkamai jas vykdantys, privalo visą padarytą žalą atlyginti įmonei ir (arba) kitiems asmenims.“

 straipsnis. 
Papildyti Įstatymo priedą 4 punktu:
„. 2014 m. spalio 22 d. Europos Parlamento ir Tarybos direktyva 2014/95/ES, kuria iš dalies keičiamos Direktyvos 2013/34/ES nuostatos dėl tam tikrų didžiųjų įmonių ir grupių nefinansinės ir įvairovės informacijos atskleidimo (OL 2014 L 330, p. 1).“

 straipsnis. 
. Šis įstatymas įsigalioja 2016 m. gruodžio 1 d.
. Šis įstatymas taikomas rengiant 2017 m. sausio 1 d. ir vėliau prasidedančių ataskaitinių laikotarpių įmonės metinius pranešimus.


Skelbiu šį Lietuvos Respublikos Seimo priimtą įstatymą.

Respublikos Prezidentas



